News Update: บ.เทคโนโลยีสหรัฐฯ แห่ปลดพนักงาน ปีที่แล้วเลิกจ้างรวม 97,000 ตำแหน่ง ล่าสุด Amazon ลดคนกว่า 18,000 ตำแหน่ง - FINNOMENA
บริษัทจัดหางานนอกสถานที่ Challenger, Grey & Christmas รายงานว่า กลุ่มบริษัทเทคโนโลยีกลายเป็นผู้นำในการเลิกจ้างพนักงานปีที่แล้ว โดยตำแหน่งงานลดลงมากกว่า 97,000 ตำแหน่ง ในปี 2022 หรือเพิ่มขึ้น 649% เมื่อเทียบกับการลดลงเกือบ 13,000 ตำแหน่งในปี 2021
6 ม.ค. 2566

บริษัทจัดหางานนอกสถานที่ Challenger, Grey & Christmas รายงานว่า กลุ่มบริษัทเทคโนโลยีกลายเป็นผู้นำในการเลิกจ้างพนักงานปีที่แล้ว โดยตำแหน่งงานลดลงมากกว่า 97,000 ตำแหน่ง ในปี 2022 หรือเพิ่มขึ้น 649% เมื่อเทียบกับการลดลงเกือบ 13,000 ตำแหน่งในปี 2021
โดยรวมในปีที่แล้ว บริษัทในอุตสาหกรรมต่างๆ ประกาศแผนปลดพนักงานเกือบ 364,000 ตำแหน่ง ซึ่งเพิ่มขึ้น 13% จากปีก่อนหน้า แต่ยังถือว่าเป็นตัวเลขที่ค่อนข้างต่ำใน 1 ปี และเป็นการประกาศลดงานรวมที่ต่ำที่สุดเป็นอันดับสองนับตั้งแต่เริ่มติดตามในปี 1993 โดยต่ำที่สุดคือปี 2021
รายงานดังกล่าวมีขึ้นในเวลาที่นักเศรษฐศาสตร์เตือนถึงศักยภาพของภาวะเศรษฐกิจถดถอยในปีนี้ ซึ่งจะส่งผลกระทบต่อทั้งนายจ้างและลูกจ้าง
ในวันพุธที่ผ่านมา (4 ม.ค.) Andy Jassy ซีอีโอของ Amazon ยืนยันว่าบริษัทมีแผนเลิกจ้างงานมากกว่า 18,000 ตำแหน่ง และในวันเดียวกัน Salesforce ได้ประกาศว่า จะลดพนักงาน 10% หรือประมาณ 7,000 คน
Andrew Challenger รองประธานอาวุโสของ Challenger, Grey & Christmas กล่าวว่า เศรษฐกิจโดยรวมยังคงสร้างงานได้ แม้นายจ้างเตรียมแผนสำหรับสำหรับภาวะเศรษฐกิจตกต่ำ โดยการจ้างงานชะลอตัวเนื่องจากบริษัทต่างๆ ใช้แนวทางที่ระมัดระวังในการเข้าสู่ปี 2023
บริษัทเทคโนโลยีที่เติบโตอย่างรวดเร็วในช่วงต้นของการระบาดใหญ่เนื่องจากบริการและการสื่อสารเกือบทั้งหมดเปลี่ยนไปเป็นออนไลน์ ได้ประกาศลดตำแหน่งงานจำนวนมากในปีที่ผ่านมา หลังพฤติกรรมของผู้คนกลับมาเหมือนก่อนโควิดระบาดมากขึ้น
อุตสาหกรรมฟินเทค ได้รับผลกระทบอย่างหนักเป็นพิเศษจากการตกต่ำของคริปโทฯ และเรื่องราววุ่นวายเมื่อเร็วๆ นี้ โดยบริษัทฟินเทคลดตำแหน่งงานมากกว่า 10,000 ตำแหน่งในปี 2022 หรือเพิ่มขึ้น 1,670% จาก 529 ตำแหน่งในปี 2021
อ้างอิง: https://www.cnbc.com/2023/01/05/tech-jobs-hit-the-hardest-by-layoffs-last-year-report.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
หุ้นเทคโนโลยีสหรัฐ
เทคโนโลยี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA